*Denne skabelonaftale benyttes i forbindelse med forskningssamarbejde der involverer regionerne. Ved forskningssamarbejde forstås projekter som ikke er er kliniske forsøg med patientinklusion.*

*Aftaleskabelonen er forhåndsgodkendt af de respektive juridiske afdelinger i de 5 regioner. Aftaleskabelonen kan fraviges ved behov. Især i afsnit 11 kan der være behov for supplerende tekst for at beskrive det faktiske databeskyttelsesretlige setup.*

*Af hensyn til sagsbehandlingstid, SKAL ændringer foretages ved brug af ”track changes”, og foretages der ændringer i juridiske forhold – ex. rettighedsafsnittet, SKAL der indsættes begrundelse for de ønskede ændringer.*

*DENNE TEKSTBOKS SLETTES NÅR AFTALEN ER KLAR TIL UNDERSKRIFT*

Aftale om samfinansieret forskningssamarbejde

**Vedrørende projektet: [Titel på Projektet]**

Mellem

**INDSÆT HOSPITAL**

AFDELING

ADRESSE

CVR-nr. XX

(Herefter XXX)

og

**NAVN**

AFDELING

ADRESSE

CVR-nr. XX

(Herefter YYY)

(XXX og YYY benævnes også hver for sig som ”Part” og tilsammen ”Parterne”)

1. Definitioner

Ved *”Aftalen”* forstås denne aftale med tilhørende bilag.

Ved *”Baggrundsviden”* forstås Parternes viden i form af data, dokumenter, materiale, information, teknologi, software, knowhow, opfindelser eller anden særlig viden, som ejes eller kontrolleres af en Part og som er skabt udenfor Projektet, som Parterne har gjort hinanden bekendt med, eller som stilles til rådighed med henblik på udførelse af Projektet.

Ved *”Fortrolig Information”* forstås oplysninger og materiale vedrørende forretningsmæssige, økonomiske, tekniske, videnskabelige, forskningsmæssige og andre forhold, som udveksles mundtligt, skriftligt, elektronisk eller i anden form.

Ved *”Forgrundsviden”* forstås de resultater, data, dokumenter, materiale, information, teknologi, software og al den viden som frembringes under Projektet, herunder frembringelser der eventuelt kan beskyttes efter Patentloven, lov om ophavsret eller lov om brugsmodeller, uanset hvilken af Parterne denne viden er skabt af.

Ved *”Projektet”* forstås det i denne Aftale aftalte Projekt, med titlen **[indsæt titel]**, beskrevet i Bilag 1.

1. Formål
   1. Parterne har interesse igennem forskning at udvide deres viden og indgår derfor denne Aftale, der fastlægger Parternes rettigheder og forpligtelser i forbindelse med udførelsen af Projektet.
2. Økonomi

ALTERNATIV 1 – Betaling uden ekstern bevilling:

* 1. Der er udarbejdet et budget for Projektet, jf. Bilag 2 til Aftalen.
  2. XXX fakturerer YYY for dennes kontante bidrag med tillæg af moms til de angivne terminer [indsæt].
  3. Betaling skal ske senest 30 dage efter modtagelse af faktura.
  4. Hver Part bærer selv endeligt de omkostninger, som Parten måtte have afholdt ud over de i budgettet fastlagte beløb.

ALTERNATIV 2 – betaling med ekstern bevilling:

3.1 Parternes omkostninger i Projektet fremgår af Budgettet, se bilag 2. Projektet er støttet af en ekstern bevillingsgiver, jf. bilag 3 og hovedansøger administrere bevillingen i henhold til bevillingsvilkårene. Det er en forudsætning for den administrerende Parts udbetaling af tilskud fra bevillingen til den anden Part, at den administrerende Part forinden har modtaget det tilsvarende tilskud.

3.2 XXX fakturerer den administrerende Part for XXXs andel af bevillingen til de angivne terminer [indsæt].

3.3 Betaling skal ske senest 30 dage efter modtagelse af faktura.

3.4 Hver Part bærer selv endeligt de omkostninger, som Parten måtte have afholdt ud over de i budgettet fastlagte beløb.

ALTERNATIV 3 – ingen betaling:

3.1 Hver Part skal afholde egne udgifter i forbindelse med Projektet. Der vil ikke blive foretaget betalinger mellem parterne.

1. Projektledelse
   1. Til at lede Projektet har udpeger Parterne hver især udpeget følgende personer:

YYY: [indsæt navn]

XXX: [indsæt navn]

* 1. Personerne listet i 4.1 udgør projektledelsen, der har det overordnede ansvar for ledelsen og fremdriften af Projektet. Parterne bestræber sig på at sikre kontinuitet i projektledelsen.

1. Rettigheder
   1. Hver Part beholder ejendomsretten til den Baggrundsviden som Parten bringer ind i Projektet.
   2. Parterne giver i Projektets løbetid, en gensidig ikke-eksklusiv brugsret til hinandens Baggrundsviden og Forgrundsviden med henblik på udførelse af Projektet. Brugsretten er udelukkende knyttet til arbejdet i forbindelse med Projektet og må ikke udnyttes kommercielt eller overdrages til tredjemand.
   3. Hver Part har ejendomsret til den Forgrundsviden, som Parten har skabt under samarbejdet om Projektet.
   4. Forgrundsviden, der er skabt af Parterne i fællesskab, tilhører Parterne i et formueretligt sameje, hvor hver Parts ideelle andel svarer til Partens forholdsmæssige intellektuelle bidrag. Kan dokumentation for Parternes respektive bidrag ikke tilvejebringes, ejer Parterne lige store andele af samejet.
   5. Enhver udnyttelse af fællesejet Forgrundsviden der kan beskyttes efter patentloven, lov om ophavsret eller lov om brugsmodeller, kræver enighed mellem Parterne.
   6. Parterne giver hinanden, en tidsubegrænset, vederlagsfri, ikke-eksklusiv brugsret til Forgrundsviden, der ikke kan beskyttes efter patentloven, lov om ophavsret eller lov om brugsmodeller til ikke-kommercielle formål, uanset hvem Forgrundsviden tilhører.
2. Overdragelse
   1. Ret og pligter i henhold til Aftalen kan ikke overdrages til tredjemand uden den anden Parts skriftlige accept.
3. Hemmeligholdelse
   1. Fortrolig Information, som en Part modtager fra den anden Part i forbindelse med Projektet, må udelukkende anvendes til udførelse af Projektet og må ikke uden skriftligt samtykke fra den anden Part videregives til andre end de personer, der deltager i Projektet.
   2. En Parts hemmeligholdelsespligt i henhold til pkt. 7.1 omfatter ikke viden, som;

* ved modtagelsen allerede var offentliggjort eller på anden måde tilgængelig for offentligheden,
* efter modtagelsen er blevet offentliggjort eller blevet tilgængelig for offentligheden på anden måde end ved tilsidesættelse af hemmeligholdelsesforpligtelsen,
* allerede på modtagelsestidspunktet var i modtagerens retmæssige besiddelse uden restriktioner,
* modtageren er forpligtet til at videregive til tredjemand ifølge lov eller anden gyldig bestemmelse, f.eks. forvaltningsloven, offentlighedsloven eller retsplejeloven.
* Fælles Forgrundsviden, som Parterne jf. pkt. 8.3 er blevet enige om at måtte offentliggøre.
  1. I tilfælde af uenighed om pligten til hemmeligholdelse har den Part, der vil påberåbe sig en bestemmelse i pkt. 7.2, bevisbyrden.
  2. Forpligtelsen til hemmeligholdelse ophører 3 år efter Projektets afslutning, medmindre andet gælder efter Lov om erhvervshemmeligheder.

1. Publicering

ALTERNATIV 1 – Fælles publicering:

* 1. Parterne publicerer Projektets Forgrundsviden i fællesskab. Selvstændig publicering af egen Forgrundsviden kan først ske efter offentliggørelse i fællesskab.

Såfremt fælles publicering ikke er sket senest [XX] måneder efter Projektets afslutning, er hver Part berettiget til at publicere egen Forgrundsviden.

* 1. Forgrundsviden, som Parterne ejer i fællesskab jf. pkt. 5.4, kan publiceres af den ene Part, såfremt den anden Part ikke ønsker at deltage i publiceringen.
  2. Den Part, der ønsker at publicere fælles Forgrundsviden, jfr. pkt. 8.2, skal mindst 30 dage før det påtænkte tidspunkt for publiceringen orientere den anden Part herom med fremsendelse af den tekst og eventuelt yderligere materiale, der ønskes offentliggjort. Indtil 14 dage efter modtagelsen af orienteringen kan den modtagende Part kræve, at publiceringen udskydes i op til 2 måneder fra modtagelsen, såfremt Parten godtgør, at udskydelsen har betydning for Partens mulighed for at opnå immaterialretlig beskyttelse af den viden, der ønskes publiceret.
  3. Forfatterskab tildeles i henhold til Vancouver retningslinjerne.

ALTERNATIV 2 – Selvstændig publicering:

* 1. Hver Part er berettiget til at publicere den Forgrundsviden der tilhører den pågældende Part jf. pkt. 5.3.
  2. Forgrundsviden, som Parterne ejer i fællesskab jf. pkt. 5.4, kan publiceres af den ene Part, såfremt den anden Part ikke ønsker at deltage i publiceringen.
  3. Den Part, der ønsker at publicere fælles Forgrundsviden, jfr. pkt. 8.2, skal mindst 30 dage før det påtænkte tidspunkt for publiceringen orientere den anden Part herom med fremsendelse af den tekst og eventuelt yderligere materiale, der ønskes offentliggjort. Indtil 14 dage efter modtagelsen af orienteringen kan den modtagende Part kræve, at publiceringen udskydes i op til 2 måneder fra modtagelsen, såfremt Parten godtgør, at udskydelsen har betydning for Partens mulighed for at opnå immaterialretlig beskyttelse af den viden, der ønskes publiceret.
  4. Forfatterskab tildeles i henhold til Vancouver retningslinjerne.

1. Misligholdelse
   1. I tilfælde af en Parts væsentlige eller gentagne misligholdelse af sine forpligtelser efter Aftalen, kan den anden Part hæve Aftalen, såfremt misligholdelsen er blevet påtalt over for den misligholdende Part med opfordring til inden 30 kalenderdage at bringe misligholdelsen til ophør, og dette ikke er sket inden udløbet af den nævnte frist.
   2. Såfremt en Part hindres i at opfylde sine forpligtelser efter Aftalen som følge af udefrakommende, ekstraordinære forhold, som Parten ved Aftalens indgåelse ikke burde have forudset, og som denne part med rimelig indsats ikke kunne undgå anses dette ikke for misligholdelse (Force Majeure).

Force Majeure kan omfatte, men er ikke begrænset til: strejker, lockout og epidemiske sygdomme, herunder karantæne og isolation pålagt af myndighederne som følge heraf. Force Majeure-begivenheder, der påvirker en underleverandør, er uden relevans for denne aftale.

Den Part, der er forhindret i at opfylde sine forpligtelser pga. Force Majeure, skal skriftligt informere den anden Part herom, hvorefter Parterne skal blive enige om nødvendige skridt i relation til den manglende opfyldelse.

* 1. Såfremt en Part hæver Aftalen, kan Parten kræve det af misligholdelsen følgende tab erstattet efter bestemmelserne i pkt. 10.

1. Erstatningsansvar
   1. Parterne indestår ikke for og kan ikke gøres ansvarlige for, at Projektet fører til et bestemt eller et ønsket resultat.
   2. Parterne er erstatningsansvarlige overfor hinanden i henhold til dansk rets almindelige regler. Bortset fra grov uagtsomhed og forsæt er Parterne ikke ansvarlige for driftstab, avancetab, følgeskader eller andet indirekte tab.
   3. Ingen af Parterne er erstatningsansvarlig for manglende opfyldelse af sine forpligtelser i henhold til Aftalen, såfremt den manglende opfyldelse skyldes Force Majeure som angivet i pkt. 9.2.
2. Databeskyttelse
   1. Parterne skal til enhver tid overholde gældende regler og retningslinjer for behandling af personoplysninger.

ALTERNATIV 1:

* 1. Parterne behandler ikke personoplysninger i forbindelse med Projektet.

ALTERNATIV 2:

11.2 Parterne er selvstændige dataansvarlige for personoplysninger der behandles i forbindelse med Projektet. XXX videregiver personoplysninger til [YY] som led i gennemførelsen af Forskningsprojektet. Grundlaget for videregivelsen fremgår af Bilag 4.

ALTERNATIV 3:

11.2 XXX er dataansvarlig for personoplysninger der behandles i forbindelse med Projektet. YYY behandler personoplysninger efter instruks fra XXX i overensstemmelse med den i bilag 4 vedlagte databehandleraftale.

11.3 Hvis der er konflikt vedrørende personoplysninger mellem denne aftale og Databehandleraftalen, har Databehandleraftalen forrang.

ALTERNATIV 4:

11.2 Parterne er fælles dataansvarlige for personoplysninger der behandles i forbindelse med Projektet. Parterne har indgået aftale om fælles dataansvar som vedlagt i bilag 4.

11.3: Hvis der er konflikt vedrørende personoplysninger mellem denne aftale og Aftalen vedrørende fælles dataansvar, har Aftalen vedrørende fælles dataansvar forrang.

1. Ændring af Aftalen
   1. Ændringer af Aftalen skal være skriftlige og være underskrevet af begge Parter.
2. Varighed og opsigelse
   1. Aftalen træder i kraft ved Parternes underskrivelse, og ophører når Projektet er afsluttet, jfr. Projektbeskrivelsen i Bilag 1.
   2. Parterne kan opsige Aftalen med 30 dages skriftligt varsel.
3. Værneting og lovvalg
   1. Denne Aftale er underlagt dansk ret.
   2. Enhver tvist, som måtte opstå i forbindelse med denne kontrakt, herunder tvister vedrørende kontraktens eksistens eller gyldighed, og som ikke kan løses forligsmæssigt ved forhandling afgøres ved de danske domstole.

**Bilag:**

Bilag 1 – Projektbeskrivelse

Bilag 2 – Budget

Bilag 3 – Bevillingsvilkår fra ekstern bevillingsgiver

Bilag 4 – Videregivelseserklæring/Databehandleraftale/Aftale om fælles dataansvar m.v.

# **UNDERSKRIFTER**

|  |  |
| --- | --- |
| For XXX  Dato: |  |
| Navn:[indsæt navn]  Titel: [indsæt titel] |  |
|  |
| For XXX |  |
| Dato: |  |
| Navn: [indsæt navn]  Titel: [indsæt titel] |  |
|  |

# **UNDERSKRIFTER**

|  |  |
| --- | --- |
| For YYY  Dato: |  |
| Navn:[indsæt navn]  Titel: [indsæt titel] |  |
|  |
| For YYY |  |
| Dato: |  |
| Navn: [indsæt navn]  Titel: [indsæt titel] |  |